Na osnovu člana 69. stav 1), 112. stav 1. i 2.) Zakona o visokom obrazovanju („Službene novine Kantona Sarajevo, broj: 36/22), Odluke o usvajanju Dinamičkog plana potreba za raspisivanje konkursa za izbor u zvanja na Univerzitetu u Sarajevu – Fakultetu zdravstvenih studija u akademskoj 2025/2026. godini, broj: 04-1-1694/25 od 09. 09. 2025. godine, Odluke Vijeća Univerziteta u Sarajevu – Fakulteta zdravstvenih studija broj: 04-1-1546/26 od 03. 09. 2026., Odluke Senata Univerziteta u Sarajevu broj: 01-16-37/26 od 30. 09. 2026. godine, raspisuje se
 KONKURS 
za izbor u akademska zvanja 

I Nastavnik u zvanju docent – radni odnos s punim radnim vremenom
1. Naučne oblasti „Upravljanje vodom, hranom i ishranom“ i „Opšti zdravstveni predmeti“ – 1 izvršilac
II Saradnik u zvanje viši asistent – radni odnos s punim radnim vremenom
1. Naučne oblasti „Okolinsko zdravlje“ i „Upravljanje vodom, hranom i ishranom“ – 1 izvršilac

Uslovi za izbor, u skladu sa članom 96. d) Zakona o visokom obrazovanju („Službene novine Kantona Sarajevo“, broj: 33/17) i 112. (2) b) Zakona o visokom obrazovanju („Službene novine Kantona Sarajevo“, broj: 36/22) su:

Docent: naučni stepen doktora u datoj oblasti, najmanje tri naučna rada objavljena u priznatim publikacijama koje se nalaze u relevantnim naučnim bazama podataka, pokazane nastavničke sposobnosti; 
Viši asistent: završen drugi ciklus studija ili njegov ekvivalent s najmanje 300 ECTS, 8 ili 3,5 ili VII stepen studija po predbolonjskom sistemu studija s najnižom prosječnom ocjenom 8;

Pored općih zakonskih uslova, uvjet je završen odgovarajući studij I ciklusa studija ili dodiplomskog studija Fakulteta zdravstvenih studija.   

Kandidati su kao dokaz o ispunjavanju gore navedenih uslova obavezni priložiti:
1. Popunjen i svojeručno potpisan Obrazac prijave na konkurs (Obrazac prijave na konkurs kandidati mogu preuzeti na web stranici: fzs.unsa.ba), uz obaveznu naznaku pozicije na koju kandidat konkuriše),
2. Kraću biografiju (CV) i spisak objavljenih naučnih radova, naučna dostignuća i doprinos, u elektronskoj i štampanoj formi,
3. Diplome o stečenim stepenima zvanja (I ciklus, II ciklus studija i III ciklus studija, dodiplomski, magistarski studij i doktorski studij) u skladu sa uslovima konkursa
4. Dodatak diplomi, odnosno uvjerenje o prepisu ocjena, za poziciju višeg asistenta (pod tačkom II1.),
5. Rješenje o priznavanju visokoškolske kvalifikacije, ukoliko je ista stečena u inostranstvu, i drugu dokumentaciju o stečenom obrazovanju,
6. Listu objavljenih naučnih radova kao i same i radove, u originalu ili elektronskoj formi, u skladu s uslovima konkursa,
7. Podatke o eventualnim nagradama i priznanjima u vezi sa odgovarajućom naučnom oblasti, ako ih kandidat posjeduje,
8. Drugi dokazi relevantni za izbor.
Svi kandidati, pored navedenih dokaza, dostavljaju izvod iz matične knjige rođenih i uvjerenje o državljanstvu Bosne i Hercegovine, ne starije od šest mjeseci.
Sva dokumentacija se prilaže u originalu ili ovjerenoj kopiji.  Dokumentacija dostavljena po konkursu, po okončanju procedure izbora, ne vraća se kandidatu.
Ovjerena kopija dokumenta nema ograničen rok važenja, pod uvjetom da ni dokument nema preciziran rok važenja.
Konkurs ostaje otvoren 15 dana od dana objavljivanja.
Prijave putem pošte (sa naznakom PRIJAVA NA KONKURS) dostaviti na adresu: Univerzitet u Sarajevu - Fakultet zdravstvenih studija, ul. Bardakčije 1, Sarajevo.
Nepotpune i neblagovremene prijave  neće se uzeti u razmatranje.

